CELEX: 62008TN0193
Language: et
Date: 2008-05-21 00:00:00
Title: Kohtuasi T-193/08 P: Carina Skareby 21. mail 2008 esitatud apellatsioonkaebus Avaliku Teenistuse Kohtu 6. märtsi 2008 . aasta otsuse peale kohtuasjas F-46/06: Skareby versus komisjon

2.8.2008   
            
            
               ET
            
            
               Euroopa Liidu Teataja
            
            
               C 197/26
            
         Carina Skareby 21. mail 2008 esitatud apellatsioonkaebus Avaliku Teenistuse Kohtu 6. märtsi 2008. aasta otsuse peale kohtuasjas F-46/06: Skareby versus komisjon
   (Kohtuasi T-193/08 P)
   (2008/C 197/47)
   Kohtumenetluse keel: prantsuse
   Pooled
   
      Apellant: Carina Skareby (Leuven, Belgia) (esindajad: advokaadid S. Rodrigues ja C. Bernard-Glanz)
   
      Teine menetluspool: Euroopa Ühenduste Komisjon
   Hageja nõuded
   
               —
            
            
               Tühistada Euroopa Liidu Avaliku Teenistuse Kohtu 6. märtsi 2008. aasta otsus kohtuasjas F-46/06;
            
         
               —
            
            
               rahuldada tühistamise ja kahju hüvitamise nõuded, mis apellant esitas Avaliku Teenistuse Kohtus;
            
         
               —
            
            
               mõista mõlema kohtuastme kohtukulud välja komisjonilt.
            
         Väited ja peamised argumendid
   Apellant palub käesolevas apellatsioonkaebuses tühistada Avaliku Teenistuse Kohtu 6. märtsi 2008. aasta otsuse kohtuasjas F-46/06: Skareby vs. komisjon, millega jäeti rahuldamata hagi, milles apellant nõudis esiteks tema kohta koostatud 2004. aasta karjääriarengu aruande tühistamist ja teiseks kahju hüvitamist.
   Hageja esitab oma apellatsioonkaebuse toetuseks kaks väidet, mille kohaselt on esiteks tehtud ilmne kaalutlusviga (edasikaevatud kohtuotsuse punktid 66, 98 ja 113) ja teiseks tõendeid moonutatud (punkt 68).